Battlefield

Battlefield Vietnam

Battlefield Vietnam ble utgitt våren 2004, og handlingen finner sted under Vietnamkrigen.

Battlefield 2: Modern Combat

Battlefield 2: Modern Combat ble utgitt høsten 2005, og var det første Battlefield-spillet som kom ut til konsoller, nemlig PlayStation 2, Xbox og Xbox 360. Spillets handling foregår i en moderne krigssituasjon. Man starter som soldat, og går etterhvert opp i gradene. Den høyeste graden er oberst.

Battlefield 2142

Battlefield 2142 ble utgitt høsten 2006, men handlingen finner sted i året 2142, altså i fremtiden. Dette er det andre utgitte fremtidsspillet i Battlefield-serien.

Battlefield: Bad Company

Battlefield: Bad Company er det første videospillet i Battlefield Bad Company-serien og var det første spillet i Battlefield-serien som er rent designet til Xbox 360 og PlayStation 3. Spillet har en større fokus på enspiller-modus, der vi følger B-company i en humoristisk krigstolkning. Det har også flerspiller over internett, med opptil 24 spillere. Det er det første spillet i Battlefield-serien som bruker Frostbite-spillmotoren.

Battlefield Heroes

Battlefield Heroes er et tegneserie-aktig tredjepersons-spill i Battlefield-serien. Det er et gratis spill  bygget rundt free-to-play-modellen. Det ble utgitt 2009.

Battlefield 1943

Battlefield 1943 ble utgitt sommeren 2009. Handlingen er satt under andre verdenskrig, og fokuserer på kampene i Stillehavet. Spillet ble utgitt for Xbox 360 og PlayStation 3 og er kun tilgjengelig som digital nedlasting gjennom Xbox Live Arcade og PlayStation Network. PC-versjonen ble offisielt kansellert i februar 2011.

Battlefield: Bad Company 2

Dette spillet er en oppfølger til Battlefield: Bad Company som kun ble utgitt på konsoll, Bad Company 2 kom derimot på PC, Xbox 360 og PlayStation 3. Spillet kom i butikkene 4. mars 2010 i Norge. Spillet hadde én utvidelsespakke: Battlefield Bad Company 2 Vietnam. Den kom i slutten av 2010 til PlayStation 3, Xbox 360 og Microsoft Windows. Handlingen er fra Vietnamkrigen, og støtter flerspiller med opptil 24 spillere.

Battlefield 3

Battlefield 3 kom ut i oktober 2011. Det er en direkte oppfølger til Battlefield 2 fra 2005, og er den tolvte utgaven i serien. Det er det første spillet i serien som ikke støtter versjoner av Windows før Windows Vista, siden det bare støtter DirectX 10 og 11. DICE har lagt til Battlefield 3 kart: Operation Firestorm, Gulf of Oman, Operation Metro og Caspian border.

Battlefield 4

Battlefield 4 kom ut 31. oktober 2013. Det er en direkte oppfølger til Battlefield 3. Battlefield 4 introduserer elevasjon til serien som gjør kartene mer dynamiske. I 2015 skal alle endringer til Battefield 4 først gjennom CTE (community test environment) noe som betyr at spillerne kan teste ut og prøve oppdateringene før de lanseres. Spillet er det første i serien som støtter PlayStation 4 og Xbox One. Det er også det første i serien til å benytte spillmotoren Frostbite 3.

Battlefield Hardline

Battlefield Hardline er det første ikke-millitære spillet i Battlefield-serien. I Hardline er det kriminelle mot politi i stedet for USA mot Russland, slik konflikten i de andre spillene har vært. En annen spesiell endring er at det er utviklet av Visceral Games i samarbeid med DICE LA.

Battlefield 1

Battlefield 1 ble gitt ut for Microsoft Windows, PlayStation 4 og Xbox One 21. oktober 2016 og er satt under den første verdenskrig.